Einu ári eftir hamfarirnar er enn margt ógert á Haítí „ Við stöndum frammi fyrir tveimur mikilvægum spurningum á þessum tímamótum ; hefur verið gert nóg fyrir íbúa Haítí og hefur verið nóg gert fyrir börnin ? Svarið er tvíþætt . Nei , ekki enn – og – við verðum að setja enn meiri kraft í starfið nú , “ segir Gary Shaye , landsframkvæmdastjóri Barnaheilla – Save the Children á Haítí . „ Það hefur verið gríðarleg áskorun bæði fyrir íbúa Haítí og alþjóðasamfélagið að takast á við afleiðingar hamfara af þessari stærðargráðu sem lögðu höfuðborg fátækasta ríkis álfunnar í rúst . Þó hefur Barnaheillum – Save the Children og fleirum tekist að tryggja milljónum manna aðgang að grunnþörfum , svo sem heilbrigðisþjónustu , hreinlæti , menntun og skjóli . “ Á því ári sem nú er liðið frá hamförunum , hefur Barnaheillum – Save the Children tekist að ná til ríflega 870 þúsund íbúa á Haítí , þar af hálfrar milljónar barna , í gegnum verkefni sem lúta að heilbrigði , næringu , menntun , skjóli , vatni og næringu , neyðarhjálp og verndun . En þetta er bara upphafið að fimm ára áætlun alþjóðasamtakanna við endurreisn á Haítí en hún gerir ráð fyrir nánu samstarfi við heimamenn svo tryggja megi börnum þeirra öruggari og heilbrigðari framtíð , sem gefur tilefni til vonar . „ Í dag hafa margir þeirra sem lifðu af jarðskjálftana betra aðgengi að hreinu vatni og heilbrigðisþjónustu en fyrir jarðskjálftanna og sífellt stærri hluti barna hefur hafið skólagöngu á nýjan leik . Engu að síður eru enn ríflega milljón börn og fjölskyldur sem búa í tjaldbúðum og það er óásættanlegt til frambúðar , “ segir Shaye . „ Við sem störfum á vettvangi vitum að það eru enn mörg ár í það að við náum því ófrávíkjanlega markmiði að tryggja öllum börnum á Haítí og fjölskyldum þeirra bjartari framtíð . “ Haítí stendur frammi fyrir margvíslegum áskorunum til að hægt sé að endurbyggja og ná árangri , þar á meðal eru miklar áskoranir sem þegar voru til staðar áður en jarðskjálftinn reið yfir . Þeirra á meðal er þörfin til að koma aftur á og efla afkastagetu þjóðarinnar , flókin mál er varða eignarhald lands , sögulega lágt hlutfall þeirra er sækja skóla , mikill barnadauði , skortur á innviðum þegar kemur að heilbrigðis - og hreinlætisþjónustu og mesta hlutfall fátæktar í álfunni . Barnaheill – Save the Children benda á að á sama tíma hafi ný ríkisstjórn Haítí nú einstakt tækifæri , vegna seiglu íbúa eyjarinnar og með alþjóðlegum stuðningi og fjármagni , til að byggja upp frá grunni og með betri hætti heilbrigðis - og menntakerfi sem og önnur félagsleg kerfi . Það myndi gera þjóðinni kleift að byggja sína eigin framtíð , tryggja börnum betri tækifæri og standa sterkari frammi fyrir áföllum framtíðarinnar . „ Það sem Haítí þarf ekki á að halda nú er það sem líkja mætti við aðrar hamfarir , þ.e.a.s. að alþjóðasamfélagið drægi til baka eða drægi úr stuðningi vegna þess hversu gríðarlegar áskoranir eru framundan og vegna þess hversu tímafrekar þær eru og þarfnast stöðugrar vinnu , “ segir Gary . „ Við verðum að taka höndum saman við næstu ríkisstjórn Haítí og samfélagið allt til að tryggja bæði endurbyggingu og ummyndandi þróun . Markmið okkar er að hjálpa íbúum Haítí að hjálpa sér sjálfum að byggja sína framtíð . “ Til skamms tíma litið , verður að mæta áfram áríðandi þörfum eins og að tryggja öryggi í tjaldbúðum og bregðast við útbreiðslu kóleru . Tjaldbúðir eru ekki öruggur staður fyrir börn . Þar eru þau viðkvæm fyrir misnotkun og misbeitingum . Barnaheill – Save the Children hafa unnið að því að auka aðgengi barna að skólum þar sem hægt er að hafa umsjón með þeim í öruggu umhverfi og þau geta lært um réttindi sín um leið og börnin öðlast þá færni sem þau þurfa til að leiða þjóð sína fram á við . Barnaheill – Save the Children mun vinna að því að tryggja öryggi barna og velferð til frambúðar með stuðningi við félög fyrir börn og barnaverndarnefndir og -félög á vegum einstakra sveitarfélaga . Útbreiðsla kólerunnar varð til þess að taka þurfti mannafla og fjármagn frá aðstoð vegna afleiðinga jarðskjálftans til að bjarga lífum . Þó þessi farsótt hafi ekki geisað áður á Haítí er hún vel þekkt í þeim löndum þar sem aðgengi að hreinu vatni og hreinlætisaðstöðu er lélegt . Farsóttin átti upptök sín í sveitarfélagi fjarri jarðskjálftasvæðunum sem sýnir að öll eyjan er viðkvæm fyrir áföllum sem rekja má til fátæktar . Barnaheill – Save the Children eru með kólerusjúklinga til meðferðar og hafa sett á stað herferð sem ætlað er að ná til 600 þúsund íbúa á Haítí á sex mánuðum í gegnum fræðslu , forvarnir og gögn sem aðstoða við að hefta útbreiðslu kólerunnar nú og koma í veg fyrir nýjar farsóttir . Á liðnu ári hefur Barnaheill – Save the Children með aðstoð stuðningsmanna sinna náð verulegum árangri . Samtökin hafa náð til 870 þúsund íbúa í gegnum : Heilbrigðisþjónusta : Barnaheill - Save the Children hafa opnað 80 heilsugæslustöðvar og miðstöðvar , þar sem fylgst er með næringu barna , á þeim svæðum sem verst urðu úti í jarðskjálftanum . Menntun : Barnaheill - Save the Children hafa með beinum hætti stutt við starfsemi ríflega 270 skóla og þannig veitt meira en 45 þúsund börnum tækifæri til að snúa aftur til náms . Skýli og birgðir : Barnaheill - Save the Children hafa látið fjölskyldum í té útbúnað til að bæta lífsskilyrði þeirra og til byggingar tímabundinna skýla . Mataraðstoð og lífsviðurværi : Barnaheill - Save the Children hafa dreift mat til nær 300 þúsund barna og fullorðinna . Með stuðningi við bændur , fiskimenn og smákaupmenn , leggja samtökin sitt af mörkum við efnahagslega uppbyggingu sem á endanum styður við og tryggir lífsviðurværi . Vatn / hreinlæti / hollustuhættir : Barnaheill - Save the Children hafa veitt nær 348 þúsund manns aðgang að lífsnauðsynlegu vatni og hreinlætisaðstöðu og veitt þeim fræðslu um hollustuhætti . Liður í viðbúnaði við kólerufaraldri er stóraukin fræðsla til fólks á þeim svæðum þar sem þetta starf á sér stað . Skýrsla Barnaheilla - Save the Children „ Börnin á Haítí – Land á krossgötum “ .